ย่านชุมชนเก่า: ชุมชนริมน้ำไชยบุรี
ที่อยู่: ตำบลไชยบุรี อำเภอท่าอุเทน จังหวัดนครพนม ภาคตะวันออกเฉียงเหนือ
ลักษณะสำคัญ: ชุมชนริมน้ำไชยบุรี เป็นชุมชนขนาดกลาง พื้นที่ส่วนใหญ่เป็นที่ราบลุ่ม เลียบตามแม่น้ำสงครามและแม่น้ำโขง เหมาะแก่การทำประมง และเกษตรกรรม เป็นชุมชนที่พักอาศัย การทำประมง และค้าขาย เป็นชุมชนทำการประมง แปรรูปในรูปแบบต่าง ๆ อาทิ ปลาส้ม ปลาแห้ง ปลาร้า ที่ทำจากปลาน้ำโขงชนิดต่างๆ เช่น ปลาคัง ปลาแข้ ปลาเนื้ออ่อน รวมถึงส้มปลาชะโด และการค้าขาย วัฒนธรรม ประเพณี และจารีตประเพณีปฏิบัติ ยังคงได้รับการสืบทอดมาถึงทุกวันนี้ เป็นเมืองโบราณเก่าแก่กว่า 200 ปี ในชื่อ "เมืองไชยสุทธิ์อุตมบุรี" ที่เคยอยู่ในอาณาเขตของเมืองเวียงจันทน์ในอดีต เป็นชุมชนริมน้ำที่มีความอุดมสมบูรณ์